Public procurement notice: Contract Award Notice
Published: 2023-06-22
Buyer: Lappeenrannan kaupunki
Country: FI
Contract type: Services
Procedure: Open procedure
CPV classification: 71000000 | 71240000 | 71310000 | 71320000 | 71322000: Civil engineering design services
Estimated value: 10980000 EUR
Award criteria: The most economic tender

Technical requirements: Hankinnan tavoitteena on luoda tilaajien käyttöön konsulttipalveluiden puitejärjestely, jota käyttäen tilaajat voivat sopimuskauden aikana hankkia laadukkaita ja kustannustehokkaita asiantuntijapalveluita tarpeisiinsa.
Sopimuskaudella toimeksiantojen kohteena ovat infra- ja rakentamisalan selvitys-, suunnittelu- ja muut vastaavat tehtävät tilaajan määrittelemässä laajuudessa ja aikataulussa.
Tämän kilpailutuksen perusteella kullekin osa-alueelle valitaan osa-aluekohtaisesti määritelty määrä puitesopimustoimittajia varsinaiselle sopimuskaudelle, jonka pituus on 24 kuukautta, sekä niiden jälkeen mahdollisesti käyttöönotettaville optiovuosille (1 + 1 vuotta).
Luontoselvityksessä kartoitetaan suunnittelualueen luonnonolot kaavatason mukaisella riittävällä tarkkuudella siten, että voidaan tunnistaa ja arvioida kaavan toteutumisen ympäristövaikutukset. Luontoselvityksessä luokitellaan alueen elinympäristöt, kuvataan kasvillisuuden ominaispiirteet ja huomioidaan ns. lakikohteet ja muut merkittävät kohteet.
Lähtökohtana työssä on ilmakuva- ja karttatarkastelut, valmiit aineistot ja tietokannat sekä aiemmin tehdyt luontoselvitykset. Selvitystyöhön kuuluu olennaisena osana maastotyöt.
Maisemaselvityksellä tarkoitetaan alueen maisema- ja kulttuurihistorian, maiseman erityispiirteiden, toiminnan tai fyysisten ominaisuuksien muutosten kuvaamista ja selvittämistä mm. kartta- ja ilmakuvatarkasteluihin, maastokäynteihin ja arkistolähteisiin perustuen. Maisemaselvitys tuottaa tietoa maisemasta ja maiseman muutoksista suunnittelun tueksi. Sen pohjalta voidaan arvioida maisemavaikutuksia sekä esittää haittojen lieventämiskeinoja. Maisemaselvityksen tärkeimpiä tehtäviä on tuoda esille ja korostaa niitä arvoja, jotka maiseman luonne, piirteet ja ominaisuudet muodostavat. Maiseman perustekijöiden ja niiden vuorovaikutussuhteiden selvittämisen lisäksi maisemaselvityksessä tulee esittää johtopäätöksiä, suosituksia ja reunaehtoja suunnittelulle.
Joissakin suunnittelukohteissa maisemaselvitystä saattaa olla tarpeen syventää jonkin maiseman perustekijän osalta. Tällaisia syventäviä selvityksiä ovat mm.
• maisemakuvallinen selvitys, jonka tarkoituksena voi olla esim. selvittää, miten jokin elementti näkyy maisemassa
• geologinen selvitys, jonka tarkoituksena on selvittää suunnittelualueen geologian ja geomorfologian erityispiirteet ja arvot
• viherrakenneselvitys, jossa tutkitaan suunnittelualueen viheralueverkostoa ja -yhteyksiä sekä niiden suhdetta rakennettuun ympäristöön
• kasvillisuusinventointi, jossa selvitetään jonkin alueen, esim. vanhan puutarhan tai puiston, kasvillisuus
- kuvaukset ja karttaesitykset suunnittelualueen maiseman perustekijöistä, niiden arvoista ja vuorovaikutussuhteista johtopäätöksineen
Muinaisjäännösinventointi kuuluu olennaisena kaavoitusta ja muita maankäytön suunnitelmia varten laadittaviin selvityksiin. Se antaa tärkeää lähtötietoa suunnitteluun ja toimii vaikutusarvioinnin pohjana arkeologisen kulttuuriperinnön osalta. Muinaisjäännösinventointi voidaan tehdä koko suunnittelualueelta tai ns. muuttuvan maankäytön alueilta. Inventoinnissa tarkastetaan alueen kaikki tunnetut muinaisjäännökset ja löytöpaikat sekä samalla etsitään maastosta ennestään tuntemattomia muinaisjäännöksiä. Alueelta tutkitaan sekä esihistorialliset että historialliset kohteet. Selvityksissä voidaan tarvita edellisten lisäksi erityistuntemusta sotahistoriallisista kohteista, riippuen tilauksesta.
Keskeisenä menetelmänä inventoinnissa ovat maastotyöt. Lisäksi työssä hyödynnetään mm. historiallisia karttoja, aiempia selvityksiä ja tutkimuksia sekä laserkeilausaineistoja. Mikäli kaavan tai muun maankäytön hankkeen toteutumisella on vaikutusta kiinteään muinaisjäännökseen, se voi edellyttää suoritettavaksi erilaisia tarkempia tutkimuksia tai muita toimenpiteitä. Jos muinaisjäännös tulee hankkeen toteutumisen myötä häviämään, tulee se erikseen inventoida, tutkia ja dokumentoida. Toimeksiannoissa noudatetaan Museoviraston arkeologisten kenttätöiden laatuohjeita sekä muita Museoviraston laatimia historiallisen ajan kohteiden inventointia koskevia ohjeita, jotka täydentävät ja tarkentavat laatuohjeita.
Konsulttien tulee toimittaa kohteista kuvatut, säilytettävät digitaaliset valokuvat luetteloituna Etelä-Karjalan museon tai Museoviraston kokoelmiin osana raportointia. Museo saa vapaan käyttöoikeuden valokuviin. Museolla on oikeus välittää kuvia myös kolmansille osapuolille ilman erillistä lupaa tai korvausta. Valokuvaajan nimi mainitaan aina kuvan julkaisun yhteydessä.


Winner: Faunatica Oy
Award value: 10980000
Number of bids: 65